ผมต้องไปหาแพทย์เฉพาะทางที่ไหนดีครับ ด้วยองคชาตเป็นเหมือนสีแดง และจะคันปลายหนัง บางทีก็เหมือนในลำกล้องต้นๆ ไปหาแพทย์ที่พญาไท มาก็ทายาที่ให้ก็หาย แล้วก็กลับมาเป็นอีก อยากขอคำแนะนำ ครับ เป็นมาประมาณ 2 อาทิตย์แล้ว ซึ่งเคยเป็นมาก่อนหน้านี้ ได้รับคำตอบว่า แพ้เหงื่อ เหมือนหมักหมม ก็พยายามรักษาความสะอาด แต่ก็เป็นอีก ซ้ำซาก มียารับประทานไหมครับ พร้อมยาทา
สวัสดีค่ะ ตุ่มแดงคันที่อวัยวะเพศเกิดจาก1.ผื่นแพ้สัมผัส เช่นแพ้สบู่ น้ำหอม หรืออยูู่ในสภาวะที่อับชื้น2.หูดเช่นหูดหงอนไก่ หูดข้าวสุก3.เริมที่อวัยวะเพศถ้ามีอาการคันร่วมด้วย น่าจะเป็นพวกผื่นแพ้สัมผัสมากที่สุดค่ะการดูแลตัวเองเบื้องต้น หลีกเลี่ยงสิ่งที่แพ้ถ้าทราบ ใช้น้ำเปล่าสะอาดล้างทำความสะอาดอวัยวะเพศ ไม่ใช้น้ำสบู่ล้าง ไม่ให้อวัยวะเพศเกิดความอับชื้น ไม่ใส่เสื้อผ้าที่รัดมากจนเกินไป งดการมีเพศสัมพันธ์ในช่วงที่ตุ่มแดงคันมาก รับประทานยาแก้แพ้กลุ่มต้านฮิสตามีนเพื่อบรรเทาอาการคัน ยาที่ใช้ทาได้คือยาในกลุ่มสเตียรอยด์โดยทาบางๆเฉพาะบริเวณตุ่ม แต่อย่างไรก็ตามเนื่องจากตุ่มนี้อาจเป็นการติดเชื้ออะไรสักอย่างอยู่ได้ ควรกลับไปให้แพทย์ตรวจอีกครั้งก่อนค่ะ ว่าไม่ใช่การติดเชื้อจึงจะทายาสเตียรอยด์ได้ควรไปพบแพทย์เมื่อ อาการไม่ดีขึ้นหลังหลีกเลี่ยงสิ่งที่แพ้แล้ว มีเลือดหรือหนองไหลจากตุ่มหรือจากอวัยวะเพศ อวัยวะเพศปวดบวมมาก คันมาก หรือตุ่มลุกลาม